CELEX: 62020TB0032
Language: fi
Date: 2020-11-19 00:00:00
Title: Asia T-32/20: Unionin yleisen tuomioistuimen määräys 19.11.2020 – Buxadé Villalba ym. v. parlamentti (Kumoamiskanne – Toimielimiä koskeva oikeus – Parlamentin jäsen – Parlamentin pöytäkirjamerkintä kahden espanjalaisen edustajan valinnasta parlamentin jäseneksi – Kolmen muun parlamentin jäsenen asiavaltuus – Toimi ei koske kantajia suoraan – Vaatimus toteamistuomion saamiseksi – Kanne, joka osittain on jätettävä tutkimatta ja joka osittain on toimitettu tuomioistuimelle, jolta puuttuu selvästi toimivalta sen tutkimiseksi)

18.1.2021   
            
            
               FI
            
            
               Euroopan unionin virallinen lehti
            
            
               C 19/49
            
         
      Unionin yleisen tuomioistuimen määräys 19.11.2020 – Buxadé Villalba ym. v. parlamentti
      (Asia T-32/20) (1)
      
      (Kumoamiskanne - Toimielimiä koskeva oikeus - Parlamentin jäsen - Parlamentin pöytäkirjamerkintä kahden espanjalaisen edustajan valinnasta parlamentin jäseneksi - Kolmen muun parlamentin jäsenen asiavaltuus - Toimi ei koske kantajia suoraan - Vaatimus toteamistuomion saamiseksi - Kanne, joka osittain on jätettävä tutkimatta ja joka osittain on toimitettu tuomioistuimelle, jolta puuttuu selvästi toimivalta sen tutkimiseksi)
      (2021/C 19/53)
      Oikeudenkäyntikieli: espanja
      
         Asianosaiset
      
      
         Kantajat: Jorge Buxadé Villalba (Madrid, Espanja) María Esperanza Araceli Aguilar Pinar (Madrid) ja Hermann Tertsch Del Valle-Lersundi (Madrid) (edustaja: asianajaja M. Castro Fuertes)
      
         Vastaaja: Euroopan parlamentti (asiamiehet: N. Görlitz ja C. Burgos)
      
         Oikeudenkäynnin kohde
      
      SEUT 263 artiklaan perustuva vaatimus parlamentin pöytäkirjamerkinnän, joka koskee parlamentin puhemiehen 13.1.2020 pidetyssä täysistunnossa ilmoittamaa Carles Puigdemont i Casamajón ja Antoni Comín i Oliveresin valintaa parlamentin jäseniksi, kumoamisesta.
      
         Määräysosa
      
      
                  1)
               
               
                  Kanne jätetään osittain tutkimatta ja osittain hylätään, koska se on toimitettu tuomioistuimelle, jolta puuttuu selvästi toimivalta sen tutkimiseksi.
               
            
                  2)
               
               
                  Lausunnon antaminen Espanjan kuningaskunnan, Carles Puigdemont i Casamajón ja Antoni Comín i Oliveresin väliintulohakemuksista raukeaa.
               
            
                  3)
               
               
                  Jorge Buxadé Villalba, Hermann Tertsch Del Valle-Lersundi ja María Esperanza Araceli Aguilar Pinar vastaavat omista oikeudenkäyntikuluistaan, ja heidät velvoitetaan korvaamaan Euroopan parlamentin oikeudenkäyntikulut.
               
            
                  4)
               
               
                  Espanjan kuningaskunta, Carles Puigdemont i Casamajó ja Antoni Comín i Oliveres vastaavat kukin omista väliintulohakemuksista aiheutuneista oikeudenkäyntikuluistaan.
               
            
         (1)  EUVL C 77, 9.3.2020.